Mikrohistorie er inspireret af [[Historisk antropologi|den historiske antropologi]] og [[Clifford Geertz|Clifford Geertz']] idé om ''thick description'' og kan siges at være en del af den ”nye kulturhistorie”. Den danske historiker Liv Egholm understreger, at mikrohistorie ikke er det samme som [[lokalhistorie]], idet hun vurderer, at hvor lokalhistorikere studerer landsbyer, studerer mikrohistorikere ''i'' landsbyer.<ref>{{Harvnb|Egholm 2005| p. 42.}}</ref> I højere grad end mange andre historiefaglige retninger tager mikrohistorien udgangspunkt i meget afgrænsede emnefelter, som et lokalsamfund, en [[Familie (menneske)|familie]] eller et [[individ]].<ref>{{Harvnb|Muir 1991| p. ix.}}</ref> Mikrohistorien er således en del af den vending i [[historie]]faget, der arbejder med historien ”fra neden” og ikke fokuserer på [[konge]]rnes og magthavernes historie.
Historie Kultur Videnskab Humaniora Uddannelse Kulturhistorie